== Handling ==
Filmen følger den dansk/islandske kunstner [[Olafur Eliasson]], og viser flere af hans store og små projekter, fra de første skitser til deres endelige destination. Filmen følger Eliasson i årene 2004-2009 under det krævende arbejde med blandt andet installationen 'Waterfalls' og hans store retrospektive udstilling på [[Museum of Modern Art]] i [[New York]]. I Eliassons eget studie i [[Berlin]], der er en af Europas mest kreative arbejdspladser, skabes hans værker i samarbejde med forskere, ingeniører, arkitekter, teknikere og kunsthistorikere. I filmen fortæller Eliasson sine markante synspunkter om især forholdet mellem kunstværk og beskuer, som er et kernepunkt i hans univers; han skaber interaktion og hans værker er i konstant udvikling; de forandres, hver gang en ny person ser det og tager del i det. At kunsten skal have virkelige konsekvenser og ændre samfundet, er afgørende i Eliassons produktion.<ref>{{Beskrivelse fra DFI}}</ref>
[[File:Olafur Eliasson 2015-2.jpg|thumb|left|Olafur Eliasson i 2015]]
{{-}}
== Referencer ==
{{reflist}}
Film